stanford-oval/wikipedia huggingface dataset:
กาบริเอล เบร์นัล
ประวัติ

เบร์นัลขึ้นชิงแชมป์โลกรุ่นฟลายเวท WBC จากโคจิ โคบายาชิ แชมป์โลกชาวญี่ปุ่นที่ประเทศญี่ปุ่นและเป็นฝ่ายชนะน็อคได้ในยกที่ 2 ได้ครองแชมป์โลก อีกสองเดือนต่อมา เขาไปป้องกันแชมป์โลกที่ฝรั่งเศสและชนะน็อคในยกที่ 11 หลังจากนั้น เขาได้เดินทางมาป้องกันแชมป์โลกที่ประเทศไทย และเป็นฝ่ายแพ้คะแนนสด จิตรลดา เสียแชมป์โลกไป เบร์นัลขึ้นชกแก้มือกับสดอีกครั้งในอีก 8 เดือนต่อมา ผลปรากฏว่าเสมอกัน จึงต้องชกแก้มือกันเป็นครั้งที่สาม ซึ่งเบร์นัลเป็นฝ่ายแพ้คะแนนไป หลังจากนั้น เบร์นัลยังคงชกมวยสากลต่อเนื่องมาจนถึง พ.ศ. 2535 แต่ไม่ได้ชิงแชมป์โลกอีก ก่อนจะแขวนนวมไปในที่สุด
เกียรติประวัติ

เป็นอดีตแชมป์โลกรุ่นฟลายเวท WBC โดยได้ครองแชมป์โลกเป็นเวลา 6 เดือนใน พ.ศ. 2527
แชมป์โลกรุ่นฟลายเวท WBC
ชิง 9 เมษายน 2527 ชนะน็อค โคจิ โคบายาชิ ยก 2 ที่ ญี่ปุ่น
ป้องกันแชมป์ครั้งที่ 1, 1 มิถุนายน 2527 ชนะน็อค อันตวน โมเตอโร ยก 11 ที่ ฝรั่งเศส
เสียแชมป์ 8 ตุลาคม 2527 แพ้คะแนน สด จิตรลดา ที่ กทม.
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นฟลายเวท WBC เมื่อ 22 มิถุนายน 2528 เสมอกับ สด จิตรลดา ที่ กทม.
ชิงแชมป์โลกรุ่นฟลายเวท WBC เมื่อ 10 ธันวาคม 2529 แพ้คะแนน สด จิตรลดา ที่ กทม.
การทิ้งระเบิดโตเกียว

การทิ้งระเบิดที่โตเกียว (ญี่ปุ่น: 東京大空襲; โรมาจิ: Tōkyōdaikūshū) หรือมักเรียกว่า การทิ้งระเบิดเพลิง (firebombing) เป็นส่วนหนึ่งของการตีโฉบฉวยทางอากาศต่อญี่ปุ่นโดยกองทัพอากาศสหรัฐอเมริการะหว่างการทัพแปซิฟิกในสงครามโลกครั้งที่สอง ฝ่ายสหรัฐดำเนินการตีโฉบฉวยขนาดเล็กต่อกรุงโตเกียวในเดือนเมษายน ค.ศ. 1942 โดยมีผลกระทบด้านขวัญกำลังใจอย่างใหญ่หลวง การทิ้งระเบิดทางยุทธศาสตร์และการทิ้งระเบิดเขตเมืองเริ่มขึ้นใน ค.ศ. 1944 หลังเครื่องบินทิ้งระเบิดพิสัยไกล บี-29 ซูเปอร์ฟอร์เทรส เข้าประจำการ ซึ่งแต่แรกใช้งานจากจีนและภายหลังจากหมู่เกาะมาเรียนา การตีโฉบฉวยด้วยบี-29 จากหมู่เกาะมาเรียนาเริ่มตั้งแต่วันที่ 17 พฤศจิกายน ค.ศ. 1944 และดำเนินไปกระทั่งวันที่ 15 สิงหาคม ค.ศ. 1945 ซึ่งเป็นวันที่ญี่ปุ่นยอมแพ้ การตีโฉบฉวยทางอากาศใน ปฏิบัติการสถานที่ชุมนุม เมื่อวันที่ 9-10 มีนาคม ค.ศ. 1945 ภายหลังมีการประเมินว่าเป็นการตีโฉบฉวยทิ้งระเบิดเที่ยวเดียวครั้งที่สร้างความเสียหายมากที่สุดในประวัติศาสตร์
ดูเพิ่ม

การตีโฉบฉวยดูลิตเติล
การทิ้งระเบิดโตเกียว (10 มีนาคม ค.ศ. 1945)
การจัดลำดับแบบอิโรฮะ

การจัดลำดับแบบอิโรฮะ (ญี่ปุ่น: いろは順; โรมาจิ: Iroha-jun) คือการจัดลำดับคานะในภาษาญี่ปุ่นแบบหนึ่ง ขึ้นต้นด้วย อิ, โระ, ฮะ ฯลฯ
การจัดลำดับ

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   い (อิ) ろ (โระ) は (ฮะ) に (นิ) ほ (โฮะ) へ (เฮะ) と (โทะ)  |   ち (ชิ) り (ริ) ぬ (นุ) る (รุ) を (โวะ) わ (วะ) か (คะ)  |   よ (โยะ) た (ทะ) れ (เระ) そ (โซะ) つ (สึ) ね (เนะ) な (นะ)  |   ら (ระ) む (มุ) う (อุ) ゐ (วิ) の (โนะ) お (โอะ) く (คุ)  |   や (ยะ) ま (มะ) け (เคะ) ふ (ฟุ) こ (โคะ) え (เอะ) て (เทะ)  |   あ (อะ) さ (ซะ) き (คิ) ゆ (ยุ) め (เมะ) み (มิ) し (ชิ)  |   ゑ (เวะ) ひ (ฮิ) も (โมะ) せ (เซะ) す (ซุ)    |
การจัดลำดับนี้มีรากฐานมาจากเพลงอิโรฮะ (ญี่ปุ่น: いろは歌; โรมาจิ: Iroha-uta) โดยใช้ฮิรางานะทั้ง 47 ตัวตามลำดับ ส่วน ん (-น) ไม่ได้จัดอยู่ในลำดับ แต่ก็อาจนำไปต่อท้ายสุดได้
การจัดลำดับเช่นนี้เคยใช้ในเอกสารทางการที่เป็นภาษาญี่ปุ่นอย่างกว้างขวาง แต่ปัจจุบันถูกแทนที่ด้วยการจัดลำดับแบบห้าสิบเสียง (อะอิอุเอะโอะ) ตามที่กำหนดไว้ใน แนวทางการสร้างเอกสารทางการ (ญี่ปุ่น: 公用文作成の要領; โรมาจิ: Kōyōbun Sakusei no Yōryō)
การทิ้งระเบิดที่สิงคโปร์ (ค.ศ. 1941)

แม่แบบ:Campaignbox Malaya
การทิ้งระเบิดที่สิงคโปร์ เป็นการโจมตีในวันที่ 8 ธันวาคม ค.ศ. 1941 โดยเครื่องบินทิ้งระเบิดจี3เอ็ม เนลล์ 17 ลำของมิโฮโระแอร์กรุป (มอโฮโระไคงุงโคกูไต) ในกองทัพเรือจักรวรรดิญี่ปุ่น เริ่มบินจากถูเสิ่วหมตในอินโดจีนตอนใต้ การโจมตีเริ่มขึ้นในช่วงเวลาประมาณ 4:30 น. หลังกองทัพญี่ปุ่นขึ้นบกที่โกตาบารู มาลายาไปไม่นาน นี่เป็นช่วงแรกที่ประชากรสิงคโปร์รู้ว่ามีสงครามเกิดขึ้นในตะวันออกไกล
ดูเพิ่ม

ยุทธการที่สิงคโปร์
การทิ้งระเบิดที่สิงคโปร์ (ค.ศ. 1944–45)
แหล่งข้อมูลอื่น

Imperial Japanese Navy Air Assault on Singapore, by Mike Yeo
การจัดลำดับบิต

Bit Manipulation  หรือ การจัดลำดับบิต  การจัดการบิตคือการกระทำของอัลกอริทึมการจัดการบิตหรือข้อมูลชิ้นอื่น ๆ ที่สั้นกว่าคำ งานการเขียนโปรแกรมคอมพิวเตอร์ที่ต้องมีการจัดการบิตรวมถึงการควบคุมอุปกรณ์ระดับต่ำการตรวจจับข้อผิดพลาดและอัลกอริทึมการแก้ไขการบีบอัดข้อมูลอัลกอริทึมการเข้ารหัสและการเพิ่มประสิทธิภาพ สำหรับงานอื่น ๆ ส่วนใหญ่ภาษาโปรแกรมสมัยใหม่จะอนุญาตให้โปรแกรมเมอร์ทำงานโดยตรงกับ abstractions แทนที่จะเป็นบิตที่แทน abstractions เหล่านั้น รหัสแหล่งที่จะจัดการบิตจะใช้การดำเนินการบิต: AND, OR, XOR, NOT และบิต shift  การดำเนินการกับบิตถูกใช้ในการบีบอัดข้อมูล (ข้อมูลถูกบีบอัดโดยการแปลงจากการแทนหนึ่งไปยังอีกเพื่อลดพื้นที่), การเข้ารหัส (อัลกอริทึมการเข้ารหัสข้อมูลเพื่อความปลอดภัย) ในการเข้ารหัสถอดรหัสหรือบีบอัดไฟล์เราต้องแยกข้อมูลในระดับบิต การทำงานของ Bitwise ทำได้เร็วขึ้นและใกล้เคียงกับระบบและบางครั้งการเพิ่มประสิทธิภาพของโปรแกรมให้อยู่ในระดับดี
Bit Manipulation  ประโยชน์

การดำเนินการกับบิตถูกใช้ในการบีบอัดข้อมูล (ข้อมูลถูกบีบอัดโดยการแปลงจากการแทนหนึ่งไปยังอีกเพื่อลดพื้นที่), การเข้ารหัส (อัลกอริทึมการเข้ารหัสข้อมูลเพื่อความปลอดภัย) ในการเข้ารหัสถอดรหัสหรือบีบอัดไฟล์เราต้องแยกข้อมูลในระดับบิต การทำงานของ Bitwise ทำได้เร็วขึ้นและใกล้เคียงกับระบบและบางครั้งการเพิ่มประสิทธิภาพของโปรแกรมให้อยู่ในระดับดี
โดยที่ 1 ไบต์ ประกอบด้วย 8 บิตและจำนวนเต็ม หรืออักขระใด ๆ สามารถโดยใช้บิตในคอมพิวเตอร์ เรียกว่า ฟอร์มไบนารี
#-------------set bit------------
def set_bit(x,position):
    mask = 1 << position # mask is number 1 move to index for position
    return x | mask
    # x         00000110 (6)
    # position  00000101 (5) move number 1 to index 5
    # mask      00100000 (32) 

    # (x)       00000110 (6)
    # (mask)  | 00100000 (32)
    # ans       00100110 (38)

#------------clear bit-----------
def clear_bit(x,position):
    mask = 1 << position
    return x & ~mask
    # x         00000110 (6)
    # position  00000010 (2)
    # mask      00000100 (4)
    # ~mask     11111011 
    #           00000110    x
    #         & 11111011    ~mask
    # ans       00000010
#------------ flip --------------
def flip_bit(x,position):
    mask = 1 << position
    return x ^ mask
    # x         01100110 
    # position  00000010
    # mask      00000100    
    #           01100110    x
    #         ^ 00000100    mask
    #ans        01100010 

#------------- bit sit ----------
def is_bit_set(x,position):
    shifted = x >> position
    return shifted & 1
    # x         01100110
    # position  00000101
    # shifted   00000011
    #           00000011    shifted
    #         & 00000001    1
    #ans        00000001

#------------- modify -----------
def modify_bit(x,position,state):
    mask = 1 << position
    return (x & ~mask) | (-state & mask)
    # x           00000110
    # position    00000010
    # state       00000000
    # mask        00000100
    # ~mask       11111011
    # -state      00000000
    # x &~ mask   00000010
    # -state&mask 00000000
    #             00000010  x & ~mask
    #           | 00000000  -state & mask
    # ans         00000010
###### Big O (best ,worst)=> O(1)

#--------------------- if a given number is a power of 2---------
# if given number power 2 as 2 4 8 16 etc. output is True
# if given number power 2 as 3 6 9 11 etc. output is False
def isPowerOfTwo(n):
    if n == 0:
        return False
    else:
        while(n%2 == 0):
            n /= 2
        
        return n == 1
# wort case : O(logN)
# best case : O(1)
b = isPowerOfTwo(5)
print(b)
↑  Basic of Bit Manipulation
↑  Bit manipulation
4 ธันวาคม

วันที่ 4 ธันวาคม เป็นวันที่ 338 ของปี (วันที่ 339 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 27 วันในปีนั้น
เหตุการณ์

พ.ศ. 2106 (ค.ศ. 1563) - วันสิ้นสุดการประชุมสภาบาทหลวงแห่งเทรนต์ที่เมืองเทรนต์ ประเทศอิตาลี
พ.ศ. 2182 (ค.ศ. 1639) - เจเรไมอาห์ ฮอร์รอกส์ สังเกตปรากฏการณ์ดาวศุกร์ผ่านหน้าดวงอาทิตย์เป็นครั้งแรก จากบ้านของเขาใกล้เมืองเพรสตัน แคว้นอังกฤษ
พ.ศ. 2217 (ค.ศ. 1674) - ชาก มาร์เกต บาทหลวงเยซูอิตซึ่งเป็นมิชชันนารีในศาสนาคริสต์ ก่อตั้งคณะผู้สอนศาสนาบริเวณชายฝั่งทะเลสาบมิชิแกนในสหรัฐอเมริกา เผยแผ่ศาสนาให้กับชนพื้นเมืองเผ่าอไลไนเว็ก ภายหลังขยายไปในเมืองชิคาโก ในรัฐอิลลินอย
พ.ศ. 2334 (ค.ศ. 1791) - The Observer หนังสือพิมพ์ฉบับแรกที่ออกเฉพาะวันอาทิตย์ วางจำหน่ายเป็นครั้งแรก
พ.ศ. 2461 (ค.ศ. 1918) - วูดโรว์ วิลสัน ประธานาธิบดีแห่งสหรัฐอเมริกา เดินทางไปยังเมืองแวร์ซายส์ทางเรือ เพื่อเข้าร่วมประชุมสันติภาพในสงครามโลกครั้งที่หนึ่ง นับเป็นประธานาธิบดีคนแรกของสหรัฐอเมริกาที่เดินทางไปทวีปยุโรปขณะอยู่ในตำแหน่ง
พ.ศ. 2477 (ค.ศ. 1934) - งานฟุตบอลประเพณีจุฬาฯ–ธรรมศาสตร์ จัดขึ้นเป็นครั้งแรก ณ ท้องสนามหลวง โดยจบการแข่งขันด้วยคะแนน 1-1
พ.ศ. 2519 (ค.ศ. 1976) - ฮะซัน ติโร แถลงคำประกาศเอกราชของอาเจะฮ์เป็นภาษาอาเจะฮ์และภาษาอังกฤษในนามขบวนการอาเจะฮ์เอกราชแต่ไม่ได้รับการยอมรับจากรัฐบาลอินโดนีเซีย
พ.ศ. 2520 (ค.ศ. 1977) - ประธานาธิบดีแห่งสาธารณรัฐแอฟริกากลาง สถาปนาตนเองเป็นจักรพรรดิโบคาสซาที่ 1 พร้อมจัดงานฉลองอย่างยิ่งใหญ่
พ.ศ. 2532 (ค.ศ. 1989) - พระบาทสมเด็จพระปรมินทรมหาภูมิพลอดุลยเดช รัชกาลที่ 9 มีพระราชดำรัสห่วงใยปัญหาสิ่งแวดล้อม และทรงตักเตือนพสกนิกรชาวไทยให้ร่วมมือร่วมใจกันแก้ปัญหาอย่างจริงจัง ต่อมา คณะรัฐมนตรี จึงมีมติให้วันนี้เป็นวันสิ่งแวดล้อมไทย
พ.ศ. 2534 (ค.ศ. 1991) - สายการบิน แพนอเมริกันเวิลด์แอร์เวส์ ยุติการให้บริการ
พ.ศ. 2540 (ค.ศ. 1997) - พระบาทสมเด็จพระปรมินทรมหาภูมิพลอดุลยเดช รัชกาลที่ 9 มีพระราชดำรัสเรื่องเศรษฐกิจพอเพียง
พ.ศ. 2543 (ค.ศ. 2000) - สหประชาชาติกำหนดให้วันที่ 18 ธันวาคมของทุกปีเป็นวันสากลว่าด้วยการอพยพย้ายถิ่น
พ.ศ. 2544 (ค.ศ. 2001) - ตัวแทนชาวอัฟกานิสถาน 4 กลุ่มเข้าร่วมประชุมสันติภาพที่นครบ็อน ภายใต้การดูแลของสหประชาชาติ
พ.ศ. 2562 (ค.ศ. 2019)
รถไฟฟ้าบีทีเอส สายสุขุมวิท เปิดให้บริการส่วนต่อขยายช่วงหมอชิต-สะพานใหม่-คูคต เพิ่ม 4 สถานี ได้แก่ สถานีพหลโยธิน 24, สถานีรัชโยธิน, สถานีเสนานิคม และสถานีมหาวิทยาลัยเกษตรศาสตร์
รถไฟฟ้ามหานคร สายเฉลิมรัชมงคล เปิดทดลองเพิ่ม 4 สถานี ได้แก่ สถานีบางโพ, สถานีบางอ้อ, สถานีบางพลัด และสถานีสิรินธร.
วันเกิด

พ.ศ. 2338 (ค.ศ. 1795) - โทมัส คาร์ลิล นักเขียนและนักประวัติศาสตร์ชาวสกอต (ถึงแก่กรรม 5 กุมภาพันธ์ พ.ศ. 2423)
พ.ศ. 2349 (ค.ศ. 1806) - โยฮันน์ เฟรดริก ฟร้านซ์ เบิร์กมุลเลอร์ คีตกวีชาวเยอรมัน (ถึงแก่กรรม 13 กุมภาพันธ์ พ.ศ. 2416)
พ.ศ. 2429 (ค.ศ. 1886) - สมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี (สิ้นพระชนม์ 29 มกราคม พ.ศ. 2479)
พ.ศ. 2435 (ค.ศ. 1892) - ฟรันซิสโก ฟรังโก นายพลเผด็จการชาวสเปน (ถึงแก่กรรม 20 พฤศจิกายน พ.ศ. 2518)
พ.ศ. 2465 (ค.ศ. 1922) - ระพี สาคริก อดีตอธิการบดีมหาวิทยาลัยเกษตรศาสตร์
พ.ศ. 2489 (ค.ศ. 1946) - เจิ้ง เพ่ยเพ่ย นักแสดงชาวจีน
พ.ศ. 2492 (ค.ศ. 1949) - เจฟฟ์ บริดเจส นักแสดงชายชาวอเมริกัน
พ.ศ. 2507 (ค.ศ. 1964) - เมริซา โทเม นักแสดงชาวอเมริกัน
พ.ศ. 2509 (ค.ศ. 1966) - ลี คยุงยุน แชมป์โลกมวยสากลชาวเกาหลีใต้
พ.ศ. 2516 (ค.ศ. 1973) - ไทรา แบงส์ นางแบบ
พ.ศ. 2521 (ค.ศ. 1978) - อีเกิ้ล อากากูร่า (เด่น จุลพันธ์) แชมป์โลกมวยสากลชาวไทยคนที่ 34
พ.ศ. 2527 (ค.ศ. 1984) - ฉัตรปวีณ์ ตรีชัชวาลวงศ์ พิธีกรชาวไทย
พ.ศ. 2530 (ค.ศ. 1987) - เดวิด คอตเทอริลล์ นักฟุตบอลชาวเวลส์
พ.ศ. 2531 (ค.ศ. 1988) - มาริโอ้ เมาเร่อ นักแสดงชาวไทย
พ.ศ. 2532 (ค.ศ. 1989) - มิชาล เหงียน นักฟุตบอลอาชีพชาวเวียดนาม
พ.ศ. 2535 (ค.ศ. 1992) - คิม ซ็อก-จิน นักร้องชาวเกาหลีใต้
พ.ศ. 2536 (ค.ศ. 1993) - สิรีธร ลีห์อร่ามวัฒน์ เภสัชกรและนางงามชาวไทย
พ.ศ. 2537 (ค.ศ. 1994) - ภูมิพัฒน์ เอี่ยมสำอาง นักแสดงและนายแบบชาวไทย
พ.ศ. 2539 (ค.ศ. 1996) - ดีโยกู ฌอตา นักฟุตบอลชาวโปรตุเกส
พ.ศ. 2540 (ค.ศ. 1997) - คณาวุฒิ ไตรพิพัฒนพงษ์ นักแสดงชายชาวไทย
พ.ศ. 2542 (ค.ศ. 1999) - ตาฮิต โชง นักฟุตบอลชาวดัตช์
พ.ศ. 2544 (ค.ศ. 2001) - สุภิสรา ศรีสุจินต์ นักร้องหญิง อินฟลูเอนเซอร์ อดีตแชมป์ 103 สมัย จากรายการ ไมค์หมดหนี้ เสี่ยงโชค
วันถึงแก่กรรม

พ.ศ. 1674 (ค.ศ. 1131) - โอมาร์ คัยยาม กวี นักคณิตศาสตร์ และนักดาราศาสตร์ชาวเปอร์เซีย (เกิด 18 พฤษภาคม พ.ศ. 1591)
พ.ศ. 2222 (ค.ศ. 1679) - โทมัส ฮอบบส์ นักปรัชญาชาวอังกฤษ (เกิด 5 เมษายน พ.ศ. 2131)
พ.ศ. 2341 (ค.ศ. 1798) - ลูอีจี กัลวานี นักฟิสิกส์และแพทย์ชาวอิตาลี (เกิด 9 กันยายน พ.ศ. 2280)
พ.ศ. 2535 (ค.ศ. 1992) - ชูศรี มีสมมนต์ นักแสดงชาวไทย (เกิด 26 มกราคม พ.ศ. 2472)
พ.ศ. 2553 (ค.ศ. 2010) - รักษ์ ตันติสุนทร อดีตรัฐมนตรี
พ.ศ. 2560 (ค.ศ. 2017) - อาลี อับดุลเลาะห์ ซาเลห์ ประธานาธิบดีเยเมน (เกิด 21 มีนาคม พ.ศ. 2485)
พ.ศ. 2561 (ค.ศ. 2018) - พิศาล อัครเศรณี นักแสดงและผู้กำกับชาวไทย (เกิด 21 มิถุนายน พ.ศ. 2488)
พ.ศ. 2562 (ค.ศ. 2019) -  พลอากาศเอก ประพันธ์ ธูปะเตมีย์ อดีตผู้บัญชาการทหารอากาศ (เกิด 7 เมษายน พ.ศ. 2470)
วันสำคัญและวันหยุดเทศกาล

วันสิ่งแวดล้อมไทย
วันรู้รักสามัคคี
แหล่งข้อมูลอื่น

BBC: On This Day (อังกฤษ)
NY Times: On This Day (อังกฤษ)
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
ไทยลีก 2 ฤดูกาล 2562

| --- | --- |

ฤดูกาล: 2562
วันที่: 9 กุมภาพันธ์ 2562 – 27 ตุลาคม 2562
ทีมชนะเลิศ: บีจี ปทุม ยูไนเต็ด
เลื่อนชั้น: บีจี ปทุม ยูไนเต็ด โปลิศ เทโร ระยอง
ตกชั้น: อุบล ยูไนเต็ด
จำนวนนัด: 297
จำนวนประตู: 808 (2.72 ประตูต่อนัด)
ผู้ทำประตูสูงสุด:  ติอาโก ชูลาปา   (19 ประตู)
ทีมเหย้า ชนะสูงสุด: 6 ประตู เจแอล เชียงใหม่ฯ 6–0 ขอนแก่น (16 กุมภาพันธ์ 2562)
ทีมเยือน ชนะสูงสุด: 6 ประตู อยุธยา ยูไนเต็ด 0–6 โปลิศ เทโร (23 กุมภาพันธ์ 2562)
จำนวนประตูสูงสุด: 9 ประตู บีจี ปทุม ยูไนเต็ด 7–2 ระยอง (17 กุมภาพันธ์ 2562)
ชนะติดต่อกัน มากที่สุด: 6 นัด ระยอง อาร์มี่ ยูไนเต็ด ศรีสะเกษ
ไม่แพ้ติดต่อกัน มากที่สุด: 16 นัด ศรีสะเกษ
ไม่ชนะติดต่อกัน มากที่สุด: 14 นัด แอร์ฟอร์ซ ยูไนเต็ด
แพ้ติดต่อกัน มากที่สุด: 5 นัด อุบล ยูไนเต็ด เอ็มโอเอฟ ศุลกากร ยูไนเต็ด
จำนวนผู้ชมสูงสุด: 10,892 คน ศรีสะเกษ 0–0 บีจี ปทุม ยูไนเต็ด (19 ตุลาคม 2562)
จำนวนผู้ชมต่ำสุด: 162 คน เอ็มโอเอฟ ศุลกากรฯ 1–1 สมุทรสาคร (16 มีนาคม 2562)
จำนวนผู้ชมรวม: 461,693 คน
จำนวนผู้ชมเฉลี่ย: 1,555 คน
← 2561 2563–64 →  สถิติทั้งหมดปรับปรุงล่าสุดในวันที่ 19 ตุลาคม 2562
ไทยลีก 2 ฤดูกาล 2562 เป็นการแข่งขันฤดูกาลที่ 22 ของไทยลีก 2 หรือเอ็ม-150 เดอะแชมเปียนชิป ตามชื่อของผู้สนับสนุนคือโอสถสภา ซึ่งเป็นการแข่งขันฟุตบอลลีกระดับสองของประเทศไทย โดยจะมีสโมสรที่เข้าร่วมการแข่งขันทั้งหมด 18 สโมสร แข่งขันแบบพบกันหมดในระบบเหย้า-เยือน สโมสรที่ได้ 3 อันดับแรกจะได้สิทธิเลื่อนชั้นสู่ไทยลีกในฤดูกาลถัดไป ในขณะที่สโมสรที่ได้ 3 อันดับสุดท้ายจะต้องตกชั้นลงไปแข่งขันในไทยลีก 3 ในฤดูกาลถัดไป โดยการแข่งขันนัดแรกมีขึ้นเมื่อวันที่ 9 กุมภาพันธ์ พ.ศ. 2562
การเปลี่ยนแปลงจากฤดูกาลที่ผ่านมา > สโมสรที่เข้ามาในไทยลีก 2 > ตกชั้นจากไทยลีก

สมาคมฟุตบอลแห่งประเทศไทยได้ประกาศลดจำนวนสโมสรในไทยลีกจากเดิมที่มี 18 สโมสรลงเหลือ 16 สโมสรในฤดูกาล 2562 ทำให้มีสโมสรที่ตกชั้นจากไทยลีกในฤดูกาล 2561 จำนวน 5 สโมสร แตกต่างจากปีที่ผ่านมาซึ่งจะตกชั้นเพียง 3 สโมสร
ในการแข่งขันนัดที่ 28 แอร์ฟอร์ซ ยูไนเต็ดซึ่งทำผลงานได้ไม่ดีนักโดยชนะเพียง 3 นัดและเสมอ 4 นัด เก็บคะแนนได้เพียง 13 คะแนนและอยู่ในอันดับสุดท้ายกว่าหลายสัปดาห์ต้องไปเยือนชลบุรี โดยในครึ่งแรกนั้นแอร์ฟอร์ซออกนำได้ก่อน 0–1 จากประตูในช่วงทดเวลาบาดเจ็บ อย่างไรก็ตาม ในครึ่งหลังชลบุรีทำประตูคืนได้ 2 ประตูและพลิกกลับมาเป็นฝ่ายชนะ 2 ประตูต่อ 1 ส่งผลทำให้แอร์ฟอร์ซ ยูไนเต็ดต้องตกชั้นลงไปแข่งขันในไทยลีก 2 เป็นทีมแรก เจ็ดวันหลังจากนั้น อุบล ยูเอ็มที ยูไนเต็ดซึ่งอยู่อันดับรองสุดท้ายกลายเป็นทีมที่สองที่ต้องตกชั้นหลังจากทำได้เพียงบุกไปเสมอกับสุพรรณบุรี 2–2 ในการแข่งขันนัดที่ 30 ในสัปดาห์ต่อมา ราชนาวีก็ตกชั้นตามลงไปเป็นทีมที่สามหลังจากบุกไปเยือนเชียงราย ยูไนเต็ด โดยได้ประตูออกนำก่อนถึงสองครั้งแต่ถูกเชียงรายตีเสมอได้ทั้งสองครั้ง ทำให้ทำได้เพียงเสมอ 2–2 เท่านั้น
ในการแข่งขันนัดที่ 33 หรือนัดรองสุดท้าย โปลิศ เทโรต้องบุกไปเยือนราชนาวีซึ่งตกชั้นไปแล้วที่สนามกีฬากองทัพเรือ กม. 5 โดยโปลิศ เทโรได้ประตูขึ้นนำก่อน 0–1 จากกฤษพรหม บุญสาร แต่ก็ถูกยิงแซงจนพ่ายแพ้ไป 4–2 ทำให้โปลิศ เทโรตกชั้นเป็นครั้งแรกของประวัติศาสตร์สโมสร
และในการแข่งขันนัดสุดท้ายของฤดูกาล บางกอกกล๊าสเปิดสนามลีโอสเตเดียมพบกับนครราชสีมา มาสด้า โดยเจ้าบ้านได้ประตูขึ้นนำก่อน 1–0 แต่ก็ถูกทีมเยือนอย่างนครราชสีมายิงแซง 1–2 ในช่วงก่อนจบครึ่งแรก และในครึ่งหลังไม่มีการทำประตูเพิ่ม ทำให้บางกอกกล๊าสพ่ายแพ้ในบ้าน ขณะที่การแข่งขันของทีมลุ้นหนีตกชั้นอีกสองทีม ได้แก่ สุโขทัย และชัยนาท ฮอร์นบิล ต่างคว้าชัยชนะเหนือแอร์ฟอร์ซ ยูไนเต็ด และสุพรรณบุรีตามลำดับ ทำให้ชัยนาทและบางกอกกล๊าสมีคะแนนเท่ากันที่ 42 คะแนน แต่ชัยนาทมีสถิติการพบกันที่ดีกว่า (เลกแรกชัยนาทบุกไปชนะบางกอกกล๊าส 5–2 และเลกสอง ชัยนาทเปิดบ้านเสมอ 1–1 ชัยนาทเก็บได้ 4 คะแนน บางกอกกล๊าสเก็บได้ 1 คะแนน) ทำให้บางกอกกล๊าสกลายเป็นทีมสุดท้ายที่ต้องตกชั้น และเป็นการตกชั้นครั้งแรกของสโมสรนับตั้งแต่ซื้อกิจการสโมสรธนาคารกรุงไทยเมื่อปี 2552
ทีมที่ตกชั้นสู่ไทยลีก 2
บางกอกกล๊าส
โปลิศ เทโร
ราชนาวี
อุบล ยูเอ็มที ยูไนเต็ด
แอร์ฟอร์ซ ยูไนเต็ด
การเปลี่ยนแปลงจากฤดูกาลที่ผ่านมา > สโมสรที่เข้ามาในไทยลีก 2 > เลื่อนชั้นจากไทยลีก 3

สโมสรที่ชนะเลิศจากแต่ละโซน (ตอนบนและตอนล่างของประเทศ) จะได้สิทธิเลื่อนชั้นสู่ไทยลีก 2 โดยอัตโนมัติ ในขณะที่สโมสรรองชนะเลิศจากทั้งสองโซนจะต้องแข่งขันในรอบเพลย์ออฟเพื่อหาสโมสรที่ 3 ที่จะได้สิทธิเลื่อนชั้นสู่ไทยลีก 2
ในการแข่งขันสัปดาห์ที่ 25 ของโซนบน เจแอล เชียงใหม่ ยูไนเต็ด ซึ่งนำเป็นจ่าฝูงบุกไปชนะนาวิกโยธิน ยูเรก้า 1–3 ในขณะที่อยุธยา ยูไนเต็ดซึ่งอยู่ในอันดับที่สองและมีโอกาสแซงได้นั้นบุกไปแพ้บางกอก 2–1 ส่งผลทำให้เชียงใหม่ทำคะแนนทิ้งห่างอยุธยา ยูไนเต็ด 5 คะแนนในขณะที่เหลือการแข่งขันเพียงนัดเดียว ได้ครองตำแหน่งชนะเลิศตอนบนของประเทศและได้สิทธิเลื่อนชั้นสู่ไทยลีก 2 เป็นทีมแรก ส่วนอยุธยา ยูไนเต็ดซึ่งยังคงมีคะแนนนำลำพูน วอร์ริเออร์อยู่ 4 คะแนนก็ได้ครองตำแหน่งรองชนะเลิศและได้สิทธิเข้าแข่งขันรอบเพลย์ออฟกับรองชนะเลิศจากโซนล่างของประเทศต่อไป
ในโซนล่าง แม้ก่อนเริ่มการแข่งขันนัดสุดท้ายแต่คะแนนของ 3 อันดับแรกยังไม่ทิ้งห่างกันมากนัก โดยศุลกากร ยูไนเต็ดมีอยู่ 51 คะแนน ตรังมีอยู่ 49 คะแนน และนรา ยูไนเต็ดมีอยู่ 47 คะแนน ในสัปดาห์สุดท้าย ศุลกากร ยูไนเต็ดบุกไปเอาชนะสีหมอกได้ 3–5 เช่นเดียวกับนรา ยูไนเต็ดที่บุกไปชนะดับบลิวยู นครศรี ยูไนเต็ด 1–3 อย่างไรก็ตาม ตรังกลับทำได้เพียงเสมอทหารบก 1–1 ส่งผลทำให้ศุลกากร ยูไนเต็ดมี 54 คะแนน ทิ้งห่างตรังและนรา ยูไนเต็ดที่มี 50 คะแนนเท่ากันและได้สิทธิเลื่อนชั้นสู่ไทยลีก 2 แน่นอนในฐานะแชมป์ตอนล่าง ส่วนตรังและนรา ยูไนเต็ดต้องตัดสินอันดับสองด้วยผลการแข่งขันตัวต่อตัว โดยนรา ยูไนเต็ดชนะได้ในเลกแรก 3–0 ในขณะที่ตรังเสมอกับนรา ยูไนเต็ด 1–1 ในเลกที่สอง ทำให้ผลตัวต่อตัวของนรา ยูไนเต็ดดีกว่าและได้อันดับที่สอง ได้สิทธิไปแข่งขันเพลย์ออฟกับอยุธยา ยูไนเต็ดเพื่อเลื่อนชั้นต่อไป
ในรอบเพลย์ออฟนัดแรกที่สนามกีฬา อบจ. นราธิวาส ทั้งสองทีมเสมอกัน 1–1 หลังจากอานนท์ บุษผาทำประตูให้อยุธยา ยูไนเต็ดขึ้นนำก่อนที่อาหามะรอซูล ดือเระจะทำประตูตีเสมอได้ในช่วงทดเวลาบาดเจ็บของครึ่งหลัง และในนัดที่สองที่สนามกีฬากลางจังหวัดพระนครศรีอยุธยา อานนท์ บุษผาคนเดิมก็ทำประตูให้อยุธยา ยูไนเต็ดเอาชนะไปได้ 1–0 ทำให้อยุธยา ยูไนเต็ดได้เลื่อนชั้นสู่ไทยลีก 2 เป็นทีมที่สาม
ทีมที่ได้เลื่อนชั้นสู่ไทยลีก 2
เจแอล เชียงใหม่ ยูไนเต็ด - ชนะเลิศไทยลีก 3 ฤดูกาล 2561 – ตอนบน
เอ็มโอเอฟ ศุลกากร ยูไนเต็ด - ชนะเลิศไทยลีก 3 ฤดูกาล 2561 – ตอนล่าง
อยุธยา ยูไนเต็ด - อันดับที่สามของไทยลีก 3 ฤดูกาล 2561
การเปลี่ยนแปลงจากฤดูกาลที่ผ่านมา > สโมสรที่ออกจากไทยลีก 2 > เลื่อนชั้นสู่ไทยลีก

สโมสรที่อยู่ใน 3 อันดับแรกของฤดูกาล 2561 จะได้สิทธิเลื่อนชั้นสู่ไทยลีก ซึ่งกว่าจะได้ทีมแรกที่เลื่อนชั้นสู่ไทยลีกต้องรอถึงการแข่งขันนัดรองสุดท้าย โดยในวันที่ 22 กันยายน พีทีที ระยองเป็นทีมแรกที่ได้เลื่อนชั้นสู่ไทยลีกหลังจากบุกไปเสมอกับเชียงใหม่ 1–1 โดยเป็นการกลับมาสู่ลีกสูงสุดของไทยหลังจากตกชั้นในฤดูกาล 2557 โดยพีทีที ระยองที่ทำคะแนนทิ้งห่างคู่แข่งพลาดโอกาสฉลองเลื่อนชั้นในบ้านในนัดก่อนหน้านี้หลังจากพลาดแพ้อ่างทองซึ่งกำลังหนีตกชั้น 1–3 และในวันต่อมา ตราดซึ่งบุกไปชนะระยอง ก่อนหน้านี้ก็เป็นทีมที่สองที่ได้เลื่อนชั้นหลังจากผลการแข่งขันในวันต่อมาเป็นใจ โดยขอนแก่นซึ่งกำลังแย่งโอกาสเลื่อนชั้นพลาดไปแพ้ไทยฮอนด้าและยังต้องแข่งขันกับเชียงใหม่ซึ่งก็มีโอกาสเลื่อนชั้นเช่นกันในนัดต่อมา และในสัปดาห์สุดท้าย ขอนแก่นและเชียงใหม่ซึ่งเป็นสองทีมสุดท้ายที่มีโอกาสเลื่อนชั้นต้องมาแข่งขันกันเอง โดยขอนแก่นเป็นฝ่ายออกนำก่อน 1–0 ก่อนจะถูกเชียงใหม่ทำประตูขึ้นนำแซงเป็น 1–2 ในอีกไม่ถึงสิบนาทีต่อมา การแข่งขันจบลงด้วยผลเสมอ 2–2 ทำให้เชียงใหม่เป็นทีมที่สามที่ได้เลื่อนชั้นสู่ไทยลีก
ทีมที่ได้เลื่อนชั้นสู่ไทยลีก
พีทีที ระยอง
ตราด
เชียงใหม่
การเปลี่ยนแปลงจากฤดูกาลที่ผ่านมา > สโมสรที่ออกจากไทยลีก 2 > ตกชั้นสู่ไทยลีก 3

เนื่องจากจัมปาศรี ยูไนเต็ดซึ่งซื้อสิทธิการทำทีมจากซุปเปอร์พาวเวอร์ สมุทรปราการที่ตกชั้นจากไทยลีกในฤดูกาลก่อนหน้าไม่ผ่านคลับไลเซนซิง ส่งผลให้ในฤดูกาล 2561 ไทยลีก 2 มีเพียง 15 ทีม สมาคมฟุตบอลแห่งประเทศไทยจึงประกาศให้มีทีมตกชั้นจากไทยลีก 2 ในฤดูกาล 2561 เพียง 2 ทีม
ในการแข่งขันนัดรองสุดท้าย อ่างทองซึ่งอยู่อันดับสุดท้ายเปิดบ้านพบกับศรีสะเกษ โดยทำได้เพียงเสมอกัน 0–0 ส่งผลทำให้อ่างทองตกชั้นไปแข่งขันในไทยลีก 3 เป็นทีมแรก ในการแข่งขันนัดสุดท้าย กระบี่กลายเป็นอีกหนึ่งทีมที่ต้องตกชั้นหลังจากบุกไปแพ้อุดรธานีด้วยผลประตู 4–2
ทีมที่ตกชั้นสู่ไทยลีก 3
กระบี่
อ่างทอง
การเปลี่ยนแปลงจากฤดูกาลที่ผ่านมา > การเปลี่ยนแปลงอัตลักษณ์สโมสร

อุบล ยูเอ็มที ยูไนเต็ด – เปลี่ยนชื่อเป็นอุบล ยูไนเต็ดโดยตัดคำว่า "ยูเอ็มที" ซึ่งเป็นผู้สนับสนุนออก พร้อมทั้งเปลี่ยนตราสัญลักษณ์ใหม่
บางกอกกล๊าส - เปลี่ยนชื่อเป็น บีจี ปทุม ยูไนเต็ดและเปลี่ยนตราสัญลักษณ์ใหม่ โดยให้เหตุผลว่าเพื่อต้องการให้เกียรติจังหวัดปทุมธานีซึ่งเป็นที่ตั้งของสโมสร
สโมสร

ทีมที่เข้าแข่งขันในฤดูกาลนี้มีทั้งหมด 18 ทีม โดยมีทีมที่ยังคงอยู่ในไทยลีก 2 จากฤดูกาลที่แล้วจำนวน 10 ทีม ทีมที่ตกชั้นลงมาจากไทยลีกจำนวน 5 ทีม และทีมที่เลื่อนชั้นขึ้นมาจากไทยลีก 3 จำนวน 3 ทีม
ขอนแก่น
ลำปาง
ระยอง
ศรีสะเกษ
อุดรธานี
ราชนาวี
อุบล ยูไนเต็ด
ที่ตั้งของสโมสรในการแข่งขันไทยลีก 2 ฤดูกาล 2562
อาร์มี่ ยูไนเต็ด
เกษตรศาสตร์
ไทยยูเนียน สมุทรสาคร
ไทยฮอนด้า
บีจี ปทุม ยูไนเต็ด
โปลิศ เทโร
| ทีม | ที่ตั้ง | สนามเหย้า | ความจุ |
| --- | --- | --- | --- |
| เกษตรศาสตร์ | กรุงเทพมหานคร (หลักสี่) | สนามทีโอที แจ้งวัฒนะ | 5,000 |
| ขอนแก่น | ขอนแก่น | สนามกีฬากลางจังหวัดขอนแก่น | 7,000 |
| เจแอล เชียงใหม่ ยูไนเต็ด | เชียงใหม่ | สนามกีฬาสมโภชเชียงใหม่ 700 ปี | 25,000 |
| ไทยยูเนียน สมุทรสาคร | สมุทรสาคร | สนามกีฬาจังหวัดสมุทรสาคร | 3,500 |
| ไทยฮอนด้า | กรุงเทพมหานคร (มีนบุรี) | สนามกีฬาเฉลิมพระเกียรติ 72 พรรษา | 8,000 |
| บีจี ปทุม ยูไนเต็ด | ปทุมธานี (ธัญบุรี) | ลีโอสเตเดียม | 13,000 |
| โปลิศ เทโร | กรุงเทพมหานคร (หลักสี่) | สนามบุณยะจินดา | 3,500 |
| ระยอง | ระยอง | ระยองสเตเดียม | 7,500 |
| ราชนาวี | ชลบุรี (สัตหีบ) | สนามกีฬาราชนาวี สัตหีบ | 5,000 |
| ลำปาง | ลำปาง | สนามกีฬากลางจังหวัดลำปาง | 5,500 |
| ศรีสะเกษ | ศรีสะเกษ | สนามกีฬาศรีนครลำดวน | 10,000 |
| หนองบัว พิชญ | หนองบัวลำภู | สนามกีฬากลางจังหวัดหนองบัวลำภู | 4,333 |
| อยุธยา ยูไนเต็ด | พระนครศรีอยุธยา | สนามกีฬากลางจังหวัดพระนครศรีอยุธยา | 6,000 |
| อาร์มี่ ยูไนเต็ด | กรุงเทพมหานคร (พญาไท) | สนามกีฬากองทัพบก | 20,000 |
| อุดรธานี | อุดรธานี | สนามกีฬากกท.จังหวัดอุดรธานี | 10,000 |
| อุบล ยูไนเต็ด | อุบลราชธานี | ยูเอ็มที สเตเดียม | 6,000 |
| เอ็มโอเอฟ ศุลกากร ยูไนเต็ด | สมุทรปราการ (บางพลี) | สนามกีฬาลาดกระบัง 54 | 2,000 |
| แอร์ฟอร์ซ ยูไนเต็ด | ปทุมธานี (ลำลูกกา) | สนามกีฬากองทัพอากาศ (ธูปะเตมีย์) | 25,000 |